Diari Oficial de la Generalitat Valenciana


Sumari del DOGV 5558, del 18-07-2007 (2007/9364)

Informació pública amb el text resumit de sis resolucions del secretari autonòmic de Justícia, per les quals s'acorda la inscripció al Registre de Fundacions de la Comunitat Valenciana, de les entitats que se citen a continuació: "Fundació Cirne de la Comunitat Valenciana", "Fundación Doctor Soler de la Comunidad Valenciana", "Fundació Escola la Masia Fundació de la Comunitat Valenciana", "Fundació de la Comunitat Valenciana Solimar", "Fundación Pajares Salinas de Callosa de Segura, Fundación de la Comunidad Valenciana", i "Fundación de la Comunitat Valenciana Vive Valencia".
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5558

Data del DOGV
:   18-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9364


Data del document
:   12-06-2007

Organisme emissor
:   Conselleria de Justícia i Administracions Públiques

Tipus de document
:   Anunci

Descriptors 

:   * fundació
    * registre de documents

Informació pública amb el text resumit de sis resolucions del secretari autonòmic de Justícia, per les quals s'acorda la inscripció al Registre de Fundacions de la Comunitat Valenciana, de les entitats que se citen a continuació: "Fundació Cirne de la Comunitat Valenciana", "Fundación Doctor Soler de la Comunidad Valenciana", "Fundació Escola la Masia Fundació de la Comunitat Valenciana", "Fundació de la Comunitat Valenciana Solimar", "Fundación Pajares Salinas de Callosa de Segura, Fundación de la Comunidad Valenciana", i "Fundación de la Comunitat Valenciana Vive Valencia". [2007/9364]  
En compliment del que disposa l»article 29.h) de la Llei 8/98, de 9 de desembre de la Generalitat Valenciana, de Fundacions de la Comunitat Valenciana, en què s'establix com a funció específica del Protectorat «donar publicitat a l'existència i activitats de les fundacions», s'indica el següent:  
Primer. Per Resolució de data 9 de maig de 2007, del secretari autonòmic de Justícia de la conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació Cirne de la Comunitat Valenciana, amb el número 167 A i classificar-la de caràcter cultural. El seu domicili radicarà a Xàbia, a l'avinguda d'Alacant, número 8.  
La Fundació té com a objecte genèric i com a fi d'interés general, que haurà de beneficiar col·lectius de persones sense distinció, ni cap privilegi de religió, sexe, situació social o procedència:   
La contribució al desenvolupament del pensament i la cultura des de posicions progressistes i el respecte dels drets humans.   
El patrocini, foment i organització de qualsevol classe d'iniciatives: concursos, conferències, seminaris, congressos, cursos, exposicions, publicacions, manifestacions artístiques, etc. tendents a la defensa, divulgació i exaltació dels valors culturals, científics i humanístics.   
La promoció, difusió i conservació del patrimoni historicoartístic i documental.   
La protecció del patrimoni natural i foment del desenvolupament sostenible i mediambiental.   
La cooperació i col·laboració amb persones i entitats públiques i privades per a la consecució dels fins esmentats.   
Per al compliment d'aquests fins, la Fundació desenvoluparà, amb els seus mitjans i d'acord amb les memòries i programes que aprovarà anualment el seu Patronat, les activitats següents, directament o en col·laboració amb altres institucions públiques o privades:   
1. Biblioteca, arxiu i hemeroteca d'ús públic. 2. Exposicions de tot tipus, concerts musicals, etc. 3. Conferències, cursos, congressos, etc. 4. Beques d'estudi i ajudes a la investigació. 5. Publicacions en tot tipus de suport. 6. Qualsevol altra activitat, pròpia o en col·laboració, destinada a la consecució dels fins de la Fundació   
El Patronat tindrà plena llibertat per a determinar les activitats de la Fundació, tendents a la consecució d'aquells objectius concrets que, segons el parer del Patronat i dins del compliment dels fins de la Fundació, siguen els més adequats o convenients en cada moment.   
Podran ser beneficiaris de la Fundació qualsevol persona natural o jurídica, sense cap discriminació, en relació amb els fins de la Fundació.   
L'elecció dels beneficiaris s'efectuarà pel Patronat amb criteris d'imparcialitat, objectivitat i no discriminació entre les persones que reunisquen les circumstàncies següents:   
Formar part del sector de població atés per la Fundació.   
Demanar la prestació o servei que la Fundació pot oferir.   
Que siguen creditors a les prestacions en raó als seus mèrits, capacitat, necessitat o conveniència.   
Que complisquen els requisits específics que, complementàriament, podrà acordar el Patronat per a cada convocatòria.   
Ningú no podrà al·legar, ni individualment ni col·lectivament, davant de la Fundació o el seu Patronat, cap dret al gaudi dels seus beneficis, abans que fossen concedits, ni imposar la seu a atribució a persones determinades..  
Segon. Per Resolució de data 10 de maig de 2007, del secretari autonòmic de Justícia de la conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundación Doctor Soler de la Comunidad Valenciana, amb el número 168 A i classificar-la de caràcter sanitari. El seu domicili radicarà a Elx, al carrer Major de la Vila número 1.  
La Fundació té com a fi la promoció de la sanitat, tant en els seus aspectes assistencials i quirúrgics, científics i educatius, en l'àmbit de la medicina oftalmològica.  
En l'esmentat àmbit, es fomentarà el desenrotllament i divulgació de noves tecnologies, l'atenció en general a la salut ocular, fonamentalment des de la perspectiva preventiva, així com la cooperació amb països en desenrotllament, en matèria sociosanitària oftalmològica.  
Així mateix, es promocionaran i organitzaran actes de divulgació pública o perfeccionament tècnic, relatius a l'oftalmologia.  
A tals efectes, el Patronat de la Fundació podrà dur a terme tot tipus d'activitats, directament, mitjançant convenis de col·laboració o semblants, o bé mitjançant gestió indirecta prèvia la contractació que s'estime convenient amb terceres persones.  
Les activitats que exercirà la Fundació seran les següents:  
Cooperar per mitjà de convenis i altres formes de concert amb organismes nacionals i internacionals, així com concórrer a les convocatòries d'ajuda i subvencions per a la realització de qualsevol de les activitats fundacionals.  
Promoure, organitzar i realitzar conferències, seminaris, tallers didàctics per a col·lectius, etc., sobre temes relatius a l'oftalmologia.  
L'organització, realització i gestió de campanyes de prevenció contra la ceguera destinades a col·lectius genèrics de persones o entitats.  
Realitzar estudis de camp i elaborar estadístiques sobre la situació de la salut ocular a la Comunitat Valenciana i en altres territoris de l'Estat o de l'estranger, que permeten a les autoritats i institucions, públiques i privades, titulars o prestadores dels serveis sanitaris corresponents, avaluar els esmentats resultats i en funció d'aquests disposar els recursos necessaris per a atendre les situacions de necessitat detectades.  
Proposar a les autoritats i institucions, abans mencionades, la realització de campanyes informatives, així com de prevenció de la ceguera, singularment en relació a oculopaties d'atenció prioritària, com ara, l'ambliopia infantil, el glaucoma i les retinopaties diabètiques i analitzar els resultats de les esmentades campanyes.  
L'organització, celebració i gestió de cursos i congressos dirigits a la investigació científica per a la prevenció i tractament de la ceguera, temes oftalmològics o didàctics.  
Promoure, convocar, organitzar i resoldre convocatòries de beques, premis, i en general, ajudes econòmiques, de caràcter nacional i internacional, especialment per a la formació clínica, docent i investigació en l'àmbit del fi fundacional.  
L'organització, realització i gestió de cursos de formació dirigits als membres de la Fundació i altres col·lectius.  
La realització d'operacions quirúrgiques subvencionades a col·lectius genèrics de persones sense recursos econòmics o casos individuals concrets.  
La participació en projectes de cooperació internacional al desenrotllament per a la prevenció de la ceguera o de desenrotllament de comunitats necessitades.  
Qualssevol altres activitats que aconseguisquen un millor èxit del fi fundacional.  
Seran beneficiaris potencials de la Fundació aquelles persones naturals, sense distinció de sexe, raça, nacionalitat o condició, i col·lectivitats, amb criteris d'imparcialitat, objectivitat i no discriminació entre les persones que reunisquen les circumstàncies següents:  
Que formen part del sector de població objectiva atés per la Fundació, en funció dels fins fundacionals d'aquesta. Així mateix, el Patronat podrà desenrotllar les bases, normes o regles que regulen aquest benefici.  
Que demanden la prestació o servei que la Fundació pot oferir.  
No tindre els mitjans adequats i necessaris per a obtindre els mateixos beneficis que els prestats per la Fundació.   
Ningú, ni individualment ni col·lectivament, podrà al·legar davant de la Fundació dret preferent a gaudir dels seus beneficis, ni imposar la seua atribució a persona o entitat determinada..  
Tercer. Per Resolució de data 9 de maig de 2007, del secretari autonòmic de Justícia de la conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana l'entitat a l'entidad denominada Fundació Escola la Masia Fundació de la Comunitat Valenciana, amb el número 460 (V) I classificar-la de caràcter cultural. El seu domicili radicarà a Museros, al carrer Barranques s/n.  
La finalitat de la Fundació és la promoció i foment d'estudis, investigacions i activitats pedagògiques i metodològiques, així com qualsevol altre aspecte relacionat directament amb l'educació.   
La Fundació promourà així mateix l'intercanvi d'experiencies amb altres centres i institucions en les àrees de formació educativa, tot i dedicant una atenció especial a la promoció i recolzament de l'ús social i acadèmic de la Llengua Catalana, tant en l'àmbit públic com en el privat. En aquest sentit, la Fundació ha d'esser un fòrum permanent de debat i sensibilització sobre quina ha de ser la funció d'una escola valenciana i progressista en la integració, la igualtat d'oportunitats i la solidaritat entre els ciutadans i les ciutadanes d'aquest país i d'arreu del món. Les activitats que tinguen com a objectiu l'educació en el respecte a les diferències, en el marc de reforçar allò que ens uneix, serà una de les prioritats de la fundació en la seua voluntat d'avançar pel camí de «l'Educació per la Pau».   
Els objectius que es proposa la Fundació són:   
a) Recolzar projectes i experiències que tinguen com a finalitat la consecució d'una escola:   
Científica i experimental, facilitadora d'un mètode d'anàlisi de la realitat, afavorint així la formació de criteris i opinions pròpies en l'alumnat.   
Crítica, aconseguint dels educands i educandes la formació d'una actitud de partícipació constructiva que els permeta actuar amb coherencia i sentit comú davant els problemes socials, econòmics, polítics i medioambientals.   
Laica, cercant la formació de persones independents entenent que els ensenyaments de doctrines formen part de l'àmbit privat i/o familiar.   
Oberta, que debat i, en el seu cas accepta, aquelles idees, tècniques i metodologies que ajuden l'alumnat a créixer com a individus socials que assumeixen per igual drets i obligacions i que s'identifiquen i se senten com a ciutadans de ple dret.   
Coeducativa, desenvolupant un disseny curricular que, tenint presents els criteris de la diferència de sexes, assoleix la igualtat que permet un creixement equilibrat.   
Integradora, un pilar bàsic ha d'esser la integració de xiquets i xiquetes independentment de les seues diferències garantint el principi d'igualtat d'oportunitats.   
Democràtica, mitjançant una organització i uns mètodes a través dels quals totes i tots fan sentir la seua opinió, essent els acords als que s'hi arriba fruit de la reflexió col·lectiva.   
Arrelada al medi, educant en la defensa del medi ambient com a part indestriable de la defensa de la terra i del país.   
El recolzament a aquest tipus de projectes i d'experiències es farà mitjançant ajudes de caràcter econòmic, tècnic i/o d'assessorament professional.   
b) Defensar l'escola valenciana tot i potenciant la llengua que ens és pròpia amb tot el que implica de pertinença a l'àmbit cultural català, evidenciant la consciència de poble amb identitat pròpia i així, des de la nostra particularitat, poder arribar a valorar i respectar la riquesa dels altres pobles i les seues cultures.   
c) Enfortir i consolidar la societat civil valenciana, basada en el vell esperit humanístic d'igualtat, llibertat i solidaritat, des del nostre àmbit educatiu.   
d) Potenciar i formar el professorat en la investigació i la innovació pedagògica.   
L'objecte fundacional pot estendre»s directament o indirecta a tot alló que estiga relacionat amb el que anteriorment s'ha detallat.   
El desenvolupament dels fins de la Fundació s'efectuarà a través d'algunes de les formes d'actuació següents:   
Per la Fundació dírectament en centres propis o aliens.   
Concedint ajudes econòmiques.   
Atorgant subvencions a institucions.   
Participant en el desenvolupament de les activitats d'altres entitats que realitzen activitats coincidents o complementaries amb les de la pròpia Fundació.   
Mitjançant la realització d'estudis, investigacions, cursos i conferències.   
Mítjançant publicacions, exposicions i altres activitats culturals.   
El Patronat tindrà plena llibertat per a determinar les activitats de la Fundació que tendeixen a la consecució d'aquells objectius concrets que, a judici d'aquell, i dins de l'acompliment dels seus fins, siguen els més adients o convenients en cada moment.   
La Fundació, per al desenvolupament dels seus fins, durà a terme tota mena d'activitats, especialment, entre d'altres, les que amb un caràcter enunciatiu i no limitatiu es relacionen a continuació:   
a) Activitats d'estudi i investigació:   
Debats i seminaris amb participació d'agents econòmics, per a la detecció i valoració de problemes socioeconomics.   
Realització d'estudis, auditories i investigacions dirigits a la seua aplicació en les organitzacions públiques i privades.   
Participar en aquelles xarxes nacionals o internacionals integrades par entitats afins relacionades amb àmbits culturals, socials o empresarials.   
b) Activitats de formació:   
Organització de conferències, jornades, congressos i cursos de formació sobre aspectes o problemes concrets relacionats amb el seu objecte social.   
Col·laboració amb altres Fundacions o Organitzacions públiques o privades de finalitat anàloga o complementaria a la de la Fundació.   
c) Activitats de difusió i impacte social:   
Publicació de les seues activitats i estudis, així com les d'altres persones o entitats que resulten d'interès per a la consecució de la finalitat essencial de la Fundació.   
La distinció de persones i organitzacions que, en la seua praxi s'identifiquen essencialment amb els objectius o finalitats que persegueix la Fundació.   
La col·laboració amb totes aquelles entitats, públiques o privades, que tinguen una finalitat semblant.   
Qualsevol altra tasca de promoció relacionada amb els seus objectius en ordre a la potenciació i desenvolupament d'aquestes activitats.   
Seran beneficiaris de la Fundació totes les persones físiques, organitzacions públiques o privades que es troben dins l'àmbit dels objectius i finalitats establerts en l'article 5è dels presents estatuts.   
L'elecció dels beneficiaris s'efectuarà pel Patronat amb criteris d'imparcialitat i no discriminació entre les persones i/o organitzacions públiques o privades que reunesquen les següents circumstàncies:   
a) Que formen part del sector de població atesa per la Fundació.   
b) Que demanden la prestació o servei que la Fundació pot oferir.   
c) Que siguen mereixedors de les prestacions per raó del seu mèrit, capacitat, necessitat o conveniència.   
d) Que acomplesquen altres requisits que, complementàriament, puga acordar el Patronat   
Aquests altres requisits seran específics per a cada convocatòria.  
Quart. Per Resolució de data 15 de maig de 2007, del secretari autonòmic de Justícia de la conselleria de Justícia, Interior i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundació de la Comunitat Valenciana Solimar, amb el número 461 (V) i classificar-la de caràcter d'assistencial social. El seu domicili radicarà a València, al passeig de l'Albereda, núm. 56-12.  
Els fins de la Fundació són:  
L'assistència social a persones majors, mitjançant la prestació, promoció, explotació, formació, docència i planificació dels serveis sociosanitaris i d'assistència, així com el desenrotllament i promoció de centres socials per a persones majors.  
Servir de suport a les distintes administracions, col·lectius, persones físiques o jurídiques, radicades a la Comunitat Valenciana, per a la realització de les activitats materials, o semblants, que competisquen pel que fa a l'atenció de persones majors.  
Facilitar el seguiment de les actuacions, administratives o no, que hagen de realitzar les persones majors dependents o els/les seus/seues cuidadors/ores o els/les tutors/ores.  
Ajudar a sufragar les cures necessàries per a l'atenció de les persones majors prestats, bé als domicilis, bé mitjançant la institucionalització en centres residencials especialitzats en persones majors.  
Informar, formar, assessorar, a quantes persones o col·lectius pretenguen implicar-se, individualment o col·lectivament, en suport i atenció de les persones majors.  
Donar a conéixer a les nostres persones majors, als seues cuidadors, familiars, tutors i col·lectius relacionats amb aquests i amb les ames de casa, els distints serveis, mitjans, i centres que la societat oferix a la situació de dependència.  
La investigació sociosanitària, per part dels distints professionals, per tal d'augmentar la qualitat de vida i benestar de les persones majors dependents i de les cuidadors.  
Qualsevol altre que permeta a la Fundació el millor compliment dels seus fins vinculats al suport de les persones majors dependents.  
Les activitats que exercirà la Fundació, per al compliment dels fins anteriors, seran les següents:  
El desenrotllament de qualsevol programa o projecte per a la prestació de serveis a persones majors.  
Facilitar i fomentar el desenrotllament de centres i activitats que permeten fer arribar a les persones majors, serveis d'assistència per a la seua intervenció física, psicològica i social.  
Desenrotllament, promoció i explotació de servei d'assistència domiciliària, teràpies ocupacionals, o qualsevol altra activitat d'assistència sociosanitària que repercutisca en una major qualitat de vida per a les persones majors dependents.  
Cursos i activitats de formació i docència per a assistents socials, treballadors socials, tècnics de temps lliure, ATS, psicòlegs, metges, farmacèutics, auxiliars de farmàcia, auxiliars geriàtrics, administratius i qualsevol altre grup de professionals que puguen estar relacionats amb l'assistència sociosanitària o social.  
Foment i desenrotllament de campanyes de publicitat i imatge per a la divulgació de l'assistència sociosanitària o social a persones majors.  
Promoció d'acords amb entitats públiques o privades o centres assistencials per a la prestació dels serveis d'assistència a persones majors.  
Elaborar informes i valoracions mèdiques, psicològiques i socials; que faciliten a les distintes; administracions, entitats i institucions; l'estat real de la persona major dependent, per tal de procurar els recursos més adequats per a l'atenció de les persones majors dependents.  
Sol·licitar la institucionalització en centres especialitzats en l'atenció de persones majors, i proposar les mesures pertinents d'atenció sociosanitària, d'assistència social, jurídica o psicològica, necessàries per a això.  
Demanar i tramitar les ajudes a les distintes administracions públiques, entitats i/o col·lectius, perquè sufraguen, en part o totes, les cures de les persones majors i facilitar a les distintes administracions la col·laboració necessària per a això.  
Difondre i donar a conéixer a la societat els recursos, ajudes, mitjans i serveis especialitzats en cures per a l'atenció de persones majors.  
Demanar fons públics i /o privats, per a sostindre i establir, si és el cas, bé serveis per a l'atenció a persones majors al seu domicili, o bé estades als centres residencials especialitzats en la prestació de serveis a persones majors  
Promoure cursos, activitats i trobades entre les administracions, entitats i/o persones majors, ames de casa, i professionals que desitgen activitats lúdiques per a majors; informació i formació.  
Impulsar una millora de l'activitat sociosanitària, i procurar professionals especialistes en la prestació dels distints serveis per a l'atenció de majors.  
Promoure l'activitat investigadora en el sector sociosanitari.  
Col·laborar en la creació i manteniment, en el marc del que disposa la normativa reguladora, de serveis i centres especialitzats en l'atenció de les persones majors.  
Qualsevol altra activitat que en concordança amb les anteriors, servisca per a aconseguir els fins de la Fundació.  
Qualsevol tipus d'activitat que relacionada a fi de la fundació siga considerada convenient pels patrons.  
Seran beneficiaris potencials de la Fundació:  
Totes les persones que tinguen residència a la Comunitat Valenciana, de forma indefinida i, que d'acord amb la legislació social vigent siguen considerats persones majors i hagen gaudit d'ajudes públiques per al finançament de la seua estada en un centre residencial o de dia, i una vegada institucionalitzat, l'administració, per distints motius, li denegue sufragar noves estades.   
Totes les persones que tinguen residència a la Comunitat Valenciana, de forma indefinida, i que d'acord amb la legislació social vigent siguen considerades persones majors, i que l'administració, per distints motius, no ajude a sufragar part o tot del cost de l'estada en un centre residencial o de dia, especialitzat en l'atenció de persones per a majors.  
Totes aquelles persones que tinguen residència a la Comunitat Valenciana, de forma indefinida, i que d'acord amb la legislació social vigent, siguen considerades persones majors, i necessiten una atenció especialitzada sociosanitària al seu domicili, sense que puga sufragar-se en tot o en part el seu cost.  
Tots aquells fills, néts, i/o cuidadors que es dediquen a cuidar i atendre els seus pares, mares, iaios; persones majors acostats, i necessiten ajuda social, psicològica, mèdica o material.  
Els beneficiaris seran seleccionats per la Fundació democràticament amb criteris d'imparcialitat, no discriminació i objectivitat, d'acord amb les bases, normes o regles que s'elaboren per a la seua selecció. La Fundació haurà de donar, a aquest efecte, la major publicitat i informació als seus fins i activitats.  
Quint. Per Resolució de data 30 de maig de 2007, del secretari autonòmic de Justícia de la conselleria de Justícia, Interior i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundación Pajares Salinas de Callosa de Segura, Fundación de la Comunidad Valenciana, amb el número 169 A i classificar-la de caràcter cultural. El seu domicili radicarà a Callosa de Segura, al carrer Passeig de l'Estació Manuel Samper, 13, baix.  
L'objecte i finalitat de la Fundació és el foment, estudi, desenrotllament i promoció en totes les seues formes de la cultura, tradicions i costums propis de Callosa de Segura.  
La Fundació desenrotllarà els seus fins, entre altres modes possibles, pels següents, que s'enumeren sense propòsit exhaustiu:  
a) Per la Fundació directament, en instal·lacions pròpies o alienes.  
b) Participant o col·laborant en el desenrotllament de les activitats d'altres entitats, organismes, institucions o persones de qualsevol classe, físiques o jurídiques, que d'alguna manera puguen servir als fins perseguits per la Fundació.  
c) Mitjançant la concessió d'ajudes de qualsevol naturalesa.  
Podran ser beneficiaris de la Fundació els habitants de Callosa de Segura, elegits amb criteris d'imparcialitat, no discriminació i objectivitat.  
Sext. Per Resolució de data 30 de maig de 2007, del secretari autonòmic de Justícia de la conselleria de Justícia, Interior i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundación de la Comunitat Valenciana Vive Valencia, amb el número 462 V i classificar-la de caràcter cultural. El seu domicili radicarà a València, a la plaça de l'Ajuntament, núm. 1, 46446.  
L'objecte de la Fundació serà desenrotllar, impulsar i organitzar tot tipus d'esdeveniments i manifestacions culturals, artístiques, lúdiques, esportives i qualssevol altres iniciatives que, amb motiu de la celebració a la ciutat de València de la trenta-dosena edició de l'America's Cup i amb vocació de transcendir al mateix esdeveniment esportiu, permeten difondre i estendre el coneixement en els seus distints vessants de la ciutat seu i del conjunt de la Comunitat Valenciana, i potenciar-ne l'atractiu, tant com destinació turística com a nucli d'inversió i negocis, a la resta d'Espanya i al món, així com l'acostament i implantació entre els diferents actors de la competició i els diversos col·lectius socials de la seu de la competició.  
A més, de les actuacions d'iniciativa pròpia, la Fundació realitzarà una labor de coordinació de les distintes accions promocionals desenrotllades amb institucions i entitats, públiques i privades, encaminades a la consecució dels objectius ressenyats relacionats amb l'esmentat esdeveniment.  
Les activitats que exercirà la Fundació, per al compliment dels fins anteriors, seran les següents:  
Informació i difusió entre els distints sectors de la població de la ciutat seu del contingut, característiques i al·licients que distingixen la competició de l'America's Cup.  
Desenrotllar un programa de voluntariat ciutadà plural que permeta l'atenció i acollida als visitants i al conjunt dels ciutadans i que, així mateix, servisca com a instrument de suport i ajuda als organitzadors de l'esdeveniment esportiu.  
El desenrotllament de projectes de dimensió municipal, autonòmica, nacional i internacional, que a través de la cooperació cultural i social permeten l'estretiment de llaços entre els ciutadans de la ciutat seu i els dels països participants en l'America's Cup.  
Fomentar, promoure i organitzar espectacles, concerts, exposicions i qualssevol tipus d'esdeveniments que, igualment amb projecció municipal, autonòmica, nacional i internacional, contribuïsquen a la recuperació i animació dels espais urbans de la ciutat seu. Així com a la projecció d'aquesta i del conjunt de la Comunitat Valenciana, mitjançant la divulgació dels seus actius culturals, artístics i d'oci.  
Dinamització i suport a les iniciatives, tant individuals com col·lectives, encaminades a afavorir la millora i innovació en l'oferta del conjunt de serveis, públics i privats, de la ciutat seu.  
Promocionar l'esdeveniment esportiu i la projecció de la ciutat seu, tant en el context nacional com internacional, mitjançant accions directes en els diferents mitjans de comunicació, i indirectes, i impulsar la celebració a la ciutat de congressos, convencions i presentacions d'altres esdeveniments.   
Seran potencials beneficiaris de la Fundació el conjunt de la societat valenciana, l'elecció de la qual s'efectuarà amb criteris d'imparcialitat i no discriminació entre les persones que reunisquen les circumstàncies següents:  
Que formen part del col·lectiu genèric de població atés per la Fundació.  
Que demanden la prestació o servei que la Fundació puga oferir.  
Que siguen creditors a les prestacions quant als seus mèrits, capacitat, necessitat o conveniència.  
Que justifiquen l'aplicació de l'ajuda concedida al fi per al qual s'ha atorgat.  
Que complisquen altres requisits que, complementàriament, puga acordar el Patronat específics per a cada convocatòria.  
També podran ser beneficiàries les institucions i entitats sense ànim de lucre, públiques o privades, que tenint fins semblants, realitzen activitats coincidents o complementàries amb les de la Fundació.   
València, 12 de juny de 2007.- El secretari autonòmic de Justícia: Fernando de Rosa Torner.